Alboraia obre les seues Tourist Info durant Setmana Santa i Pasqua
27 de març de 2024

Les Tourist Info d'Alboraia obren les seues portes del 28 de març al 8 d'abril. Coincidint amb la Setmana Santa, que està reconeguda com a Festa d'Interés Turístic Provincial per Turisme Comunitat Valenciana.

En La Patacona i Port Saplaya les Tourist Info tindran un horari de 10 a 14h, i de 15 a 18:30h, del 28 al 31 de març, i del 5 al 7 d'abril. Mentre que el dia 1 i 8 d'abril l'horari serà de 10 a 15h. Els dies 2, 3 i 4 romandran tancades.

En el nucli urbà d’Alboraia, s'ha habilitat un punt d'informació turística a la Casa del Comte de Zanoguera, que oferirà atenció a visitants del 28 de març al 8 d'abril de manera ininterrompuda, amb un horari de 10 a 14h.

Informació turística

Les Tourist Info de l'Ajuntament d'Alboraia ofereixen, mitjançant una atenció personalitzada, informació sobre punts d'interés, història, gastronomia, plans, cultura, mar, horta, orxata... En definitiva, qualsevol informació sobre els recursos, serveis i productes turístics que es poden gaudir en el municipi gràcies a la seua àmplia oferta municipal i empresarial.

Localització de les Tourist Info

La Patacona disposa d'una oficina d'informació turística situada en la posta sanitària al costat de salvament i socorrisme (Plaza del General Basset) Telèfon: 96 186 92 11.

En Port Saplaya se situa en la posta sanitària al costat de salvament i socorrisme. Passeig Marítim (enfront de rotonda de Alcampo). Telèfon: 96 372 66 73.

El punt d'informació turística del nucli urbà d'Alboraia, està situat a la Casa del Comte de Zanoguera (Enfront de la plaça de la Constitució). Telèfon: 96 317 11 34.